《贺耕叟晚香亭》
元代·成廷圭

幽香分得东篱本，每候开时九月前。晚岁谁从陶靖节，高风独数傅延年。

清秋泛酒宾筵盛，白发簪花客帽偏。若个芬芳同老境，魏公佳句至今传。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。